CELEX: 32010R1070
Language: da
Date: 2010-11-22 00:00:00
Title: Kommissionens forordning (EU) nr. 1070/2010 af 22. november 2010 om ændring af direktiv 2008/38/EF for at tilføje støtte af stofskiftet i leddene ved slidgigt hos hunde og katte til listen over anvendelsesområder for foder med særlige ernæringsformål  EØS-relevant tekst

23.11.2010   
            
            
               DA
            
            
               Den Europæiske Unions Tidende
            
            
               L 306/42
            
         KOMMISSIONENS FORORDNING (EU) Nr. 1070/2010
   af 22. november 2010
   om ændring af direktiv 2008/38/EF for at tilføje støtte af stofskiftet i leddene ved slidgigt hos hunde og katte til listen over anvendelsesområder for foder med særlige ernæringsformål
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 767/2009 af 13. juli 2009 om markedsføring og anvendelse af foder, ændring af Europa-Parlamentets og Rådets forordning (EF) nr. 1831/2003 og ophævelse af Rådets direktiv 79/373/EØF, Kommissionens direktiv 80/511/EØF, Rådets direktiv 82/471/EØF, 83/228/EØF, 93/74/EØF, 93/113/EF og 96/25/EF og Kommissionens beslutning 2004/217/EF (1), særlig artikel 10, stk. 5, og
   ud fra følgende betragtninger:
   
               (1)
            
            
               Kommissionen har i henhold til artikel 10 i forordning (EF) nr. 767/2009 modtaget en ansøgning om at tilføje det særlige ernæringsformål »støtte af ledfunktionen ved slidgigt« hos hunde og katte til listen over anvendelsesområder for foder med særlige ernæringsformål i del B i bilag I til Kommissionens direktiv 2008/38/EF af 5. marts 2008 om udarbejdelse af en liste over anvendelsesområder for foder med særlige ernæringsformål (2). Kommissionen har stillet ansøgningen, herunder dossieret, til rådighed for medlemsstaterne.
            
         
               (2)
            
            
               Det dossier, der er omfattet af ansøgningen, dokumenterer, at den specifikke sammensætning af foderet opfylder det relevante påtænkte ernæringsformål, og at det ikke har negative virkninger for dyrs eller menneskers sundhed, miljøet eller dyrevelfærden. Ansøgningen er derfor gyldig, og det særlige ernæringsformål »støtte af stofskiftet i leddene ved slidgigt« hos hunde og katte bør tilføjes til listen over anvendelsesområder.
            
         
               (3)
            
            
               Direktiv 2008/38/EF bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilag I til direktiv 2008/38/EF ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 229 af 1.9.2009, s. 1.
   
      (2)  EUT L 62 af 6.3.2008, s. 9.
   
      BILAG
      I del B i bilag I til direktiv 2008/38/EF indsættes følgende række mellem rækken om det særlige ernæringsformål »Støtte af hudfunktionen ved dermatosis og hårtab« og rækken om det særlige ernæringsformål »Mindskelse af risikoen for mælkefeber«:
      
         
                     Særligt ernæringsformål
                  
                  
                     Væsentlige ernæringsegenskaber
                  
                  
                     Dyreart eller -kategori
                  
                  
                     Mærkningsoplysninger
                  
                  
                     Anbefalet brugsperiode
                  
                  
                     Andre bestemmelser
                  
               
                     »Støtte af stofskiftet i leddene ved slidgigt
                  
                  
                     Hunde:
                     
                                  
                              
                              
                                 Tørstoffet skal mindst indeholde 3,3 % omega-3-fedtsyrer i alt og 0,38 % eicosapentaensyre (EPA).
                              
                           
                                  
                              
                              
                                 Passende indhold af vitamin E.
                              
                           Katte:
                     
                                  
                              
                              
                                 Tørstoffet skal mindst indeholde 1,2 % omega-3-fedtsyrer i alt og 0,28 % eicosapentaensyre (DHA).
                              
                           
                                  
                              
                              
                                 Højt indhold af methionin og mangan.
                              
                           
                                  
                              
                              
                                 Passende indhold af vitamin E.
                              
                           
                  
                     Hunde og katte
                  
                  
                     Hunde:
                     
                                 —
                              
                              
                                 Omega-3-fedtsyrer i alt
                              
                           
                                 —
                              
                              
                                 EPA i alt
                              
                           
                                 —
                              
                              
                                 Vitamin E i alt
                              
                           Katte:
                     
                                 —
                              
                              
                                 Omega-3-fedtsyrer i alt
                              
                           
                                 —
                              
                              
                                 DHA i alt
                              
                           
                                 —
                              
                              
                                 Methionin i alt
                              
                           
                                 —
                              
                              
                                 Mangan i alt
                              
                           
                                 —
                              
                              
                                 Vitamin E i alt
                              
                           
                  
                     Indledningsvis i indtil 3 måneder
                  
                  
                     Det anbefales at indhente en udtalelse fra en dyrlæge inden brug eller inden forlængelse af brugsperioden.«